תי

**הנחיות ודגשים מ"י לאוכלוסייה איום הקורונה - עדכון מס' 1 לאוגדן נוסח 8**

**מחלקת חירום/אגף המבצעים**

**-בלמ"ס-**

**סימוכין: 56351320**

**14 יוני 2020 עדכון מס'1 לנוסח -8**



**אוגדן שאלות ותשובות מ"י לאוכלוסייה – עבור המוקדים ופנקס הכיס לשוטר**

**עדכון מס' 1 להנחיות ודגשים מ"י לאוכלוסייה לאוגדן נוסח 8, שהופץ ב-1/6/2020 סימוכין 51759420**

**הנחיות ודגשי מב"צ ויועמ"ש מ"י, בהתאם לתיקון מס' 17 לתקש"ח מ- 14/6/2020**

**הקלות בתחום: אולמות וגני אירועים, בימי שגרת חירום – נגיף הקורונה**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **אולם או גן לשמחות או אירועים**  (חתונה, ציון טקס דתי, הולדת בן/בת, בר/בת מצווה, ברית מילה,  או אירוע דומה בדתות אחרות) | **על פי התיקון, החל מ 14.6.2020, התנאים להפעלת אולם או גן לשמחות או אירועים (כמשמעותם בצו רישוי עסקים) הם:**  **א. חתונה / אירוע לציון טקס דתי ובכלל זה אירוע להולדת בן או בת, בר מצווה, בת מצווה או אירוע דומה בדתות אחרות:**   * + 1. הגבלת מספר האנשים באירוע: לא יותר מאדם אחד לכל 2 מ"ר בשטח שבו מתקיים האירוע, ובכל מקרה לא יותר מ- 250 איש, למעט עובדי המקום.   יש לשים לב כי האירוע יכול להתקיים באולם סגור ו/או בגן פתוח אך מספר האנשים הכולל באירוע **לא יעלה על 250.** עוד יש לשים לב כי אם האירוע נערך במקום שאינו אולם או גן אירועים (במבנה או בשטח פתוח), מספר השוהים בו כפוף למספר המתקהלים המרבי **(כיום – 50).**   * + 1. מחזיק / מפעיל המקום יקבע ויישם מנגנון להגבלת מספר השוהים במקום ויציב שלט לגבי מספר השוהים המותר.     2. המחזיק / מפעיל המקום ידרוש ממזמין האירוע להעביר אליו את רשימת הטלפונים של המוזמים, ישמור אותה בסוד (לא יגלה את האמור בה לאחר ולא יעשה בה כל שימוש פרט לתכלית שלה יועדה- חקירה אפידמיולוגית) ויעביר אותה לידי ראש השירות או רופא מחוזי אם האחרון קבע כי אחד העובדים או המשתתפים ששהו באירוע נדבק בקורונה.   המחזיק או מפעיל של המקום ימחק את הרשימה הטלפונית ביחס לאירוע מסויים, בחלוף 20 ימים מאותו האירוע.   * + 1. החובות החלות על מחזיק מקום הפתוח לציבור (הצהרה לרשות המקומית, מינוי אחראי קורונה, מחיצות בדלפק השירות, החובות החלות על מעסיק בשינויים הנדרשים). | יועמ"ש אג"מ |
| **אירוע אחר**  (שאינו חתונה או אירוע לציון טקס דתי) | **אחר (שאינו חתונה או אירוע לציון טקס דתי)**   1. האירוע יתקיים בשטח פתוח בלבד ולא במבנה (אירוע שאינו חתונה או אירוע לציון טקס דתי אינו יכול להיערך באולם סגור). 2. **מספר השוהים המרבי כפוף לאיסור ההתקהלות בחוץ (כיום – 50).** | יועמ"ש אג"מ |

**מענה לשאלות כלליות של הציבור**

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **קיום שני אירועים במקביל** | בעל אולם + גן אירועים שואל:  האם יוכל לקיים אירוע ל-250 איש כפוף להנחיות באולם,  ובמקביל אירוע נוסף בגן האירועים? | ניתן, בהתאם לתפוסה המותרת, בתנאי שיש הפרדה מלאה במתחמים, כולל תאי שירותים נפרדים ונותני שירות נפרדים לכל אירוע.  וכמובן, עמידה בהנחיות משרד הבריאות. | משרד הבריאות |

**על מנת לבלום את נגיף הקורונה, יש להמשיך להישמע להנחיות משרד הבריאות בדבר שמירה על ריחוק פיזי, עטית מסכות במרחב הציבורי ושמירה על היגיינה.**

**ריכזה כתבה וערכה:**

**דליה סלומון, רפ"ק**

**ר' חו' שת"פ ורשויות**

**'זה בידיים שלנו, ביחד ננצח את נגיף הקורונה'**

**בברכה,**

**גל גלעד, סנ"צ**

**רמ"ד חוסן והכוונת אוכלוסייה**

**מחלקת חרום/ חטיבת המבצעים**